पाएं अपने शहर की ताज़ा ख़बरें और फ्री ई-पेपरडाउनलोड करें
श्री गुरु तेग बहादुर जी के 400वें प्रकाशपर्व के उपलक्ष्य में मुख्यमंत्री कैप्टन अमरिंदर सिंह ने शनिवार को कई विकास प्रोजेक्ट लोगों को समर्पित किए, जिनमें बस्सी पठानां की पुरानी जेल का विकास और संरक्षण किया जाना शामिल है। इस जेल में नौवें पातशाह को उनके साथियों सहित नूर मुहम्मद खान मिर्ज़ा ने 40 दिनों तक नजरबंद रखा था, जब वह बादशाह औरंगजेब को मिलने के लिए जा रहे थे। सीएम ने यह भी एलान किया कि श्री गुरु तेग बहादुर अजायबघर, आनंदपुर साहिब का 2 करोड़ रुपए की लागत से नवीनीकरण होगा।
यह अजायबघर 1977 में तख्त केसगढ़ साहिब के नजदीक बनाया गया था। पंजाब में श्री गुरु तेग बहादुर जी से संबंधित यह एकमात्र अजायबघर है। सीएम ने एलान किया कि विरासत-ए-खालसा, श्री आनंदपुर साहिब के नजदीक 10 करोड़ रुपए की लागत से एक नेचर पार्क विकसित किया जाएगा। तकरीबन 62 एकड़ में बनने वाले इस पार्क में बड़े स्तर पर दुर्लभ किस्म के पौधे लगाए जाएंगे। सीएम ने कहा कि जल्द ही केंद्र सरकार श्री गुरु तेग बहादुर जी के 400वें प्रकाशपर्व संबंधी एक यादगारी डाक टिकट जारी करेगी। वहीं, बाबा बकाला पंचायत का दर्जा बढ़ाकर नगर पंचायत करने का एलान किया गया है।
प्रकाशपर्व पर सरबत दा भला के लिए सीएम ने की अरदास
चंडीगढ़ सीएम कैप्टन अमरिंदर सिंह ने शनिवार को श्री गुरु तेग बहादुर जी के 400वें प्रकाशपर्व पर ‘चढ़दी कलां’ और ‘सरबत दा भला’ के लिए लोगों के साथ अरदास में वर्चुअल तौर पर शामिल हुए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn